



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti,  10.12.2007

Nr.  PL.x. 761


RAPORT

asupra proiectului de Lege privind respingerea Ordonanţei de urgenţă a 
Guvernului nr.87/2007 pentru modificarea Legii cetăţeniei române nr.21/1991  

                    În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.87/2007 pentru modificarea  Legii cetăţeniei române nr.21/1991, trimis cu adresa nr. PLx.761din 12 noiembrie 2007, înregistrat cu nr. 31/1210  din 13 noiembrie 2007.

                    Senatul, în calitate de primă Cameră sesizată, a respins proiectul de lege, în şedinţa din 5 noioembrie 2007.
Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 
Comisia pentru administraţie publică, amenajarea teritoriului şi echibru ecologic, a avizat favorabil proiectul de lege, în şedinţa din data de 4 decembrie 2007, cu avizul nr.26/2048 din 5 decembrie 2007.
Comisia pentru egalitate de şanse pentru femei şi bărbaţi, a avizat  favorabil proiectul de lege, în şedinţa din 4 decembrie 2007, cu avizul nr.37/510 din 5 decembrie 2007.

Comisia pentru drepturile omului, culte şi problemele minorităţilor naţionale, a avizat  negativ proiectul de lege,  în şedinţa din data de 3 decembrie 2007, cu avizul nr.25/759 din 4 decembrie 2007.
  Consiliul Legislativ  a avizat favorabil proiectul ordonanţei de urgenţă supusă aprobării, cu observaţii şi propuneri, conform avizului nr.1179/7.09.2007.

Proiectul de Lege supus dezbaterii are ca obiect de reglementare repingerea Ordonanţei de urgenţă a Guvernului nr.87/2007 pentru modificarea  Legii cetăţeniei române nr.21/1991.
  În conformitate cu prevederile art. 61 din Regulamentul Camerei Deputaţilor, membrii Comisiei  au examinat proiectul de lege mai sus menţionat în  şedinţa din  10 decembrie 2007. La lucrările Comisiei a participat, în calitate de invitat, din partea Ministerului Justiţiei, doamna  Katalin Barbara Kibedi, secretar de stat. La Comisie s-au depus amendamente scrise de către domnul deputat Petre Străchinaru. Cu prilejul dezbaterilor din Comisie au fost formulate amendamente de către domnii deputaţi  Daniel Buda, Eugen Nicolicea şi Liana Dumitrescu. 
Comisia juridică, de disciplină şi imunităţi a mai  fost sesizată cu reexaminarea  propunerii legislative pentru modificarea şi completarea Legii nr.21 din 1 martie 1991 privind cetăţenia română,   retrimisă de plenul Camerei Deputaţilor pentru a  fi dezbătută împreună cu proiectul de Lege pentru aprobarea Ordonanţei de urgenţă a Guvernului nr.87/2007 pentru modificarea Legii cetăţeniei române nr.21/1991, întrucât vizează modificarea aceluiaşi act normantiv.Pentru respectarea normelor de tehnică legislativă prevăzute de art.12 şi 14 din Legea nr.24/2000 privind normele de tehnică legislativă pentru elaborarea actelor normative, republicată, care consacră principiul unicităţii regelementărilor şi evitării paralelismelor, prevederile  cuprinse  în propunerea legislativă pentru modificarea şi completarea Legii nr.21 din 1 martie 1991 privind cetăţenia română ( Plx.801/2006), au fost preluate în Legea de aprobare a Ordonanţei de urgenţă a Guvernului nr.87/2007 pentru modificarea Legii cetăţeniei române nr.21/1991. Prin preluarea acestor reglementări  propunerea legislativă pentru modificarea şi completarea Legii nr.21 din 1 martie 1991 privind cetăţenia română rămâne  fără obiect şi urmează a fi respinsă. 
 Cu ocazia dezbaterilor, membrii Comisiei au hotărât să preia unele prevederi din initiativa  legislativă ca amendamente la proiectul supus examinării.
   Faţă de aceaste considerente, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.87/2007 pentru modificarea Legii cetăţeniei române nr.21/1991, cu amendamente admise, astfel cum sunt redate în Anexa nr.1 la prezentul Raport. Amendamentele respinse sunt redate în Anexa nr.2 la Raport.
   Din numărul total de 27 membri ai Comisiei juridice, de disciplină şi imunităţi au participat la şedinţă 14 deputaţi.

                       În raport de obiectul şi conţinutul său, proiectul de lege face parte din categoria legilor organice.

                                     PREŞEDINTE,                                                                  SECRETAR,
                                     Sergiu ANDON                                                                 George BĂEŞU
Consilier 
Dr. Corneliu Manda
ANEXA nr.1                                                                AMENDAMENTE ADMISE:
	Nr. crt.
	Text  ordonanţă de urgenţă
	Text Senat

	Text  propus   de Comisie           (autorul amendamentului)
	Motivare

	1.
	
	                  LEGE

privind respingerea Ordonanţei de urgenţă a Guvernului nr.87/2007 pentru modificarea Legii cetăţeniei române nr.21/1991 

	                               LEGE

privind aprobarea Ordonanţei de urgenţă a Guvernului nr.87/2007 pentru modificarea Legii cetăţeniei române nr.21/1991 
     Autor: Comisia  juridică.
	     Pentru respectarea normelor de  tehnică legislativă

	2.
	
	      Articolul unic –  Se respinge Ordonanţa de urgenţă a Guvernului nr.87/2007 pentru  modificarea Legii cetăţeniei române nr.21/1991 publicată în Monitorul Oficial al României, Partea I, nr.634 din 14 septembrie 2007 .


	      Articolul unic –  Se aprobă Ordonanţa de urgenţă a Guvernului nr.87 din 5 septembrie 2007 pentru  modificarea Legii cetăţeniei române nr.21/1991, publicată în Monitorul Oficial al României, Partea I, nr.634 din 14 septembrie 2007, cu următoarele modificări şi completări:
     Autor: Comisia  juridică.
	        Pentru respectarea normelor de tehnică legislativă

	3.
	(Text OUG 87/2007)

Titlul :  

ORDONANŢĂ DE  URGENŢĂ

 A GUVERNULUI Nr. 87/2007

 pentru  modificarea  Legii  cetăţeniei române nr.21/1991

	
	Nemodificat
	

	4.
	Art.I. – Legea cetăţeniei române nr.21/1991, republicată în Monitorul Oficial al României, Partea I, nr.98 din 6 martie 2000, cu modificările şi completările ulterioare, se modifică după cum urmează:

	
	Nemodificat
	

	5.
	       1.Articolul 11 va avea următorul cuprins: 

 „Art.11. -  Aprobarea cererilor de acordare ori de redobândire a cetăţeniei române se face prin ordin al ministrului justiţiei, care apreciază, în acest sens, asupra propunerilor Comisiei pentru cetăţenie.”

	
	       1.   Nemodificat
	
	

	6.
	        2. Articolul 12 va avea următorul cuprins:

„Art.12. -   Cererea de acordare sau, după caz, de redobândire a cetăţeniei române se formulează în limba română, se depune personal sau, în cazuri temeinic justificate, prin mandatar cu procură specială şi autentică şi este însoţită de acte  care dovedesc îndeplinirea  condiţiilor prevăzute de prezenta lege. 

Cererea de acordare a cetăţeniei române întemeiată pe dispoziţiile art.8 se adresează Comisiei pentru cetăţenie şi se depune personal la sediul Ministerului Justiţiei – Direcţia cetăţenie.

Persoanele care au domiciliul sau reşedinţa în străinătate pot depune cererea de acordare, întemeiată pe dispoziţiile art.101, sau de redobândire a cetăţeniei române, însoţită de actele care dovedesc îndeplinirea condiţiilor prevăzute de lege, la misiunile diplomatice sau oficiile consulare competente ale României. Cererile vor fi înaintate de îndată Comisiei pentru cetăţenie”.

	...........................................
	          La articolul I punctul 2, articolul 12 se  modifică şi va avea următorul cuprins:

Art.12. -   Cererea de acordare sau, după caz, de redobândire a cetăţeniei române se formulează în limba română,  se adesează Comisiei pentru  cetăţenie şi se depune personal sau, în cazuri temeinic justificate, prin mandatar cu procură specială şi autentică la sediul Ministerului Justiţiei, Direcţiei Cetăţenie şi este însoţită de acte  care dovedesc îndeplinirea  condiţiilor prevăzute de prezenta lege. 

Persoanele care au domiciliul sau reşedinţa în străinătate pot depune cererea de acordare, întemeiată pe dispoziţiile art.101 , sau de redobândire a cetăţeniei române, însoţită de actele care dovedesc îndeplinirea condiţiilor prevăzute de lege, la misiunile diplomatice sau oficiile consulare competente ale României. Cererile vor fi înaintate de îndată Comisiei pentru cetăţenie. 
  Autor: deputat Petre Străchinaru


	   Pentru acurateţe legislativă

	7.
	      3. Articolul 13 va avea următorul cuprins:

        “Art.13.-  Cererile de acordare sau , după caz, de redobândire a cetăţeniei române se adresează Comisiei pentru cetăţenie, denumită în continuare Comisia, entitate fără personalitate juridică din cadrul Ministerului Justiţiei, care verifică îndeplinirea condiţiilor prevăzute de lege.

Comisia are un secretariat tehnic constituit în cadrul direcţiei de specialitate a Ministerului Justiţiei. Directorul direcţiei de specialitate din Ministerul Justiţiei este totodată şi preşedintele Comisiei.

Comisia are activitate permanentă, este formată dintr-un preşedinte şi 4 membri, personal de specialitate juridică asimilat magistraţilor din cadrul Ministerului Justiţiei, numiţi prin ordin al ministrului justiţiei. Lucrările Comisiei se desfăşoară în prezenţa a cel puţin 3 membri şi sunt prezidate de preşedinte, iar în lipsa acestuia, de către un membru desemnat de acesta.

Îndeplinirea sau, după caz, neîndeplinirea condiţiilor prevăzute de lege pentru acordarea sau redobândirea cetăţeniei române se constată printr-un raport motivate, care se adoptă de Comisie cu votul majorităţii celor prezenţi. În caz de paritate, votul preşedintelui Comisiei sau al înlocuitorului acestuia este decisiv.”
	      .....................................
	           La articolul I punctul 3, articolul 13 se  modifică şi va avea următorul cuprins:

        Art.13.-  Comisia pentru cetăţenie, denumită în continuare Comisia, entitate fără personalitate juridică din cadrul Ministerului Justiţiei, verifică îndeplinirea condiţiilor prevăzute de lege.

Comisia are un secretariat tehnic constituit în cadrul direcţiei de specialitate a Ministerului Justiţiei. Directorul direcţiei de specialitate din Ministerul Justiţiei este întotdeuna şi preşedintele Comisiei.

Comisia are activitate permanentă, este formată dintr-un preşedinte şi 6 membri, personal de specialitate juridică asimilat magistraţilor din cadrul Ministerului Justiţiei, numiţi prin ordin al ministrului justiţiei. Lucrările Comisiei se desfăşoară în prezenţa a cel puţin 3 membri şi sunt prezidate de preşedinte, iar în lipsa acestuia, de către un membru desemnat de acesta.

Îndeplinirea sau, după caz, neîndeplinirea condiţiilor prevăzute de lege pentru acordarea sau redobândirea cetăţeniei române se constată printr-un raport motivat, care se adoptă de Comisie cu votul majorităţii celor prezenţi. În caz de paritate, votul preşedintelui Comisiei sau al înlocuitorului acestuia  este decisiv.

 Autor: deputat Petre Străchinaru

	        Numărul de 4 membri ai comisiei sunt insuficienţi datorită volumului mare de activitate, ca atare sunt desemnaţi 6 membri în Comisie.

	8.
	      4.   Articolul 14 va avea următorul cuprins:

“Art.14.-  Cererea de acordare sau de redobândire a cetăţeniei este înregistrată la secretariatul tehnical Comisiei.În cazul în care constată lipsa unor documente necesare soluţionării cererii, preşedintele Comisiei solicită, prin rezoluţie, completarea  dosarului. În cazul în care, în termen de cel mult 6 luni de la primirea solicitării nu sunt transmise actele necesare, cererea se va respinge ca nesusţinută.

    Preşedintele Comisiei, prin rezoluţie, stabileşte termenul la care se va dezbate cererea de acordare sau de redobândire a cetăţeniei, dispunând totodată:

a) publicarea, pe cheltuiala solicitantului, a extrasului cererii în Monitorul Oficial al României, Partea a III-a;

b) solicitarea de relaţii de la orice autorităţi cu privire la îndeplinirea condiţiilor de la art.8 alin.1 lit.b) şi e).

     Orice persoană fizică sau juridică, privată sau publică, ce deţine date sau informaţii cu privire la neîndeplinirea  condiţiilor necesare acordării sau redobândirii cetăţeniei de către persoanele ale căror cereri au fost publicate, poate sesiza Comisia.

  La termenul stabilit în vederea dezbaterii cererii, Comisia verifică îndeplinirea condiţiilor necesare acordării sau redobândirii cetăţeniei, cu excepţia condiţiilor prevăzute la art.8 alin.1 lit.f) şi g). 

  În cazul în care Comisia constată necesitatea audierii unor persoane care ar putea da  informaţii utile în vederea soluţionării cererii, dispune citarea acestora, stabilind un nou termen.

 În cazul în care sunt întrunite condiţiile pentru acordarea cetăţeniei române, Comisia stabileşte, într-un termen ce nu va depăşi 6 luni, programarea persoanei la interviul organizat pentru verificarea condiţiilor prevăzute de art.8 alin.1 lit.f) şi g).”
	.........................................
	         4.  Nemodificat. 
	

	9.
	       5. Articolul 15 se abrogă.

	............................................
	       5. Nemodificat

	

	10.
	      6.Articolul 16 va avea următorul cuprins:

       „Art.16. – În cazul în care nu sunt îndeplinite condiţiile cerute de lege pentru acordarea ori redobândirea  cetăţeniei, precum şi în cazul nepromovării interviului prevăzut la art.14 alin.6 ori al neprezentării în mod nejustificat la susţinerea acestuia, Comisia, printr-un raport motiviat, propune ministrului justiţiei respingerea cererii.

         O nouă cerere de acordare sau de redobândire a cetăţeniei române se poate depune după 1 an de la respingerea cererii anterioare.”
	...............................................
	       6. Nemodificat


	

	11.
	       7. Articolul 17 va avea următorul cuprins:

       „ Art.17.- Dacă solicitantul este declarat admis la interviu, Comisia va întocmi un raport în care va menţiona întrunirea  condiţiilor legale pentru acordarea sau, după caz, redobândirea cetăţeniei.

  Raportul însoţit de cererea de acordare ori de redobândire a cetăţeniei, va fi înaintată ministrului justiţiei.”  

	 ........................................
	   7. Nemodificat
	

	12.
	       8.  Articolul 18 va avea următorul cuprins :

      „ Art.18.-  Ministrul justiţiei, constatând îndeplinite condiţiile prevăzute de prezenta lege, emite ordinul de acordare sau de redobândire a cetăţeniei române, după caz. Ordinul de acordare sau de redobândire a cetăţeniei române se publică în Monitorul Oficial al României, Partea I.

  În cazul în care constată neîndeplinirea condiţiilor prevăzute de lege, ministrul justiţiei respinge, prin ordin, cererea de acordare sau de redobândire a cetăţeniei.

  Ordinul ministrului justiţiei de respingere a cererii de acordare sau de redobândire a cetăţeniei se comunică solicitantului, prin scrisoare recomandată cu confirmare de primire.

  Ordinul poate fi atacat, în termen de 15 zile de la data comunicării, la secţia de contencios administrativ a Curţii de Apel de la domiciliul sau, după caz, reşedinţa solicitantului. Dacă solicitantul nu are domiciliul sau reşedinţa în România, ordinul poate fi atacat, în acelaşi termen, la secţia de contencios administrativ a Curţii de Apel Bucureşti. Hotărârea Curţii de Apel este definitivă şi irevocabilă”.
	…………………………….
	          La articolul I punctul 8, articolul 18 se modifică şi va avea următorul cuprins :

        Art.18.-  Ministrul justiţiei, constatând îndeplinite condiţiile prevăzute de prezenta lege  emite în termen de 30 de zile calendaristice ordinul de acordare sau de redobândire a cetăţeniei române, după caz.Ordinul de acordare sau de redobândire a cetăţeniei române se publică în Monitorul Oficial al României, Partea I.

  În cazul în care constată neîndeplinirea condiţiilor prevăzute de lege, ministrul justiţiei respinge, prin ordin , cererea de acordare sau de redobândire a cetăţeniei.

  Ordinul ministrului justiţiei de respingere a cererii de acordare sau de redobândire a cetăţeniei se comunică solicitantului, prin scrisoare recomandată cu confirmare de primire, în termen de 90 de zile calendaristice de la publicarea cererii.

  Ordinul poate fi atacat, în termen de 15 zile de la data comunicării, la secţia de contencios administrativ a Curţii de Apel de la domiciliul sau, după caz, reşedinţa solicitantului. Dacă solicitantul nu are domiciliul sau reşedinţa în România, ordinul poate fi atacat, în acelaşi termen, la secţia de contencios administrativ a Curţii de Apel Bucureşti. Hotărârea Curţii de Apel este definitivă şi irevocabilă .
    Autor: deputat Petre Străchinaru

	        Se stabilesc termene administrative pentru rezolvarea solicitării

	13.
	       9.  Articolul 19 va avea următorul cuprins:

        „ Art.19. – Cetăţenia română se dobândeşte la data depunerii jurământului de credinţă.

   În termen de 3 luni de la data  publicării ordinului ministrului justiţiei în Monitorul Oficial al României, Partea I, persoanele cărora li se acordă cetăţenia română vor depune jurământul de credinţă faţă de România.

   Jurământul de credinţă se depune în şedinţă solemnă în faţa ministrului justiţiei sau a secretarului de stat delegat în acest sens şi are următorul conţinut:

„ Jur să fiu devotat patriei şi poporului român, să apăr  drepturile şi interesele naţionale, să respect Constituţia şi legile României.”

  După depunerea jurământului, Comisia eliberează certificatul de cetăţenie română, care va fi întocmit în două exemplare, semnate de ministrul justiţiei, dintre care un exemplar va fi înmânat titularului. Ambele exemplare ale certificatului conţin elemnte de siguranţă şi au aplicate fotografii ale titularului.

  În situaţia în care copiii minori dobnândesc cetăţenia română odată cu părinţii sau cu unul dintre ei,  aceştia vor fi înscrişi în certificatul de cetăţenie al părinţilor şi nu depun jurământul.

  Persoana care a obţinut cetăţenia română în condiţiile prevăzute la art.10 şi 101, cu menţinerea domiciliului în străinătate, va depune jurământul de credinţă în faţa şefului misiunii diplomatice sau al oficiului consular al României din ţara în care domiciliază, în termenul prevăzut la alin.2. În acest caz, certificatul de cetăţenie română va fi eliberat de şeful misiunii diplomatice sau  oficiului consular respectiv.

   În cazul în care copilul devine major în timpul  procesului de soluţionare a cererii şi până la dobândirea  de către părinţi a cetăţeniei române, Comisia, la  sesizarea persoanei interesate, va analiza cazul, putând decide în legătură cu depunerea de către acesta a jurământului şi cu eliberarea unui certificat de cetăţenie separat pentru copilul devenit major.”
	………………………….
	         9. Nemodificat

	

	14.
	        10. Articolul 20 va avea următorul cuprins:

        „Art.20.-  Nedepunerea, din motive imputabile persoanei care a obţinut cetăţenia română, a jurământului de credinţă, în termenul prevăzut la art.19 alin.2, atrage încetarea efectelor ordinului de acordare sau de redobândire a cetăţeniei române faţă de persoana în cauză.

   Constatarea încetării efectelor ordinului de acordare sau de redobândire a cetăţeniei române faţă de persoanele care nu au depus jurământul în condiţiile legii se face de către ministrul justiţiei, la sesizarea direcţiei de specialitate din cadrul Ministerului Justiţiei, sau, după caz, de către şeful misiunii diplomatice ori al oficiului consular.

  Persoana care decedează înaintea depunerii jurământului de credinţă faţă de România este recunoscută ca fiind cetăţean român, la cererea succesorului legali ai persoanei decedate, din  ziua  publicării în Monitorul Oficial al României, Partea I, a ordinului ministrului justiţiei de acordare sau de redobândire a cetăţeniei române, urmând a fi eliberat certificatul de cetăţenie de către Comisie. Cererea poate fi depusă în termen de un an de la data decesului titularului cererii de acordare sau de redobândire a cetăţeniei române.

  Persoana  care nu poate depune jurământul de credinţă faţă de România din cauza unui handicap permanent sau a unei boli cronice obţine cetăţenia română de la data publicării în Monitorul Oficial al României, Partea I, a ordinului ministrului justiţiei de acordare sau , după caz, de redobândire a cetăţeniei române, pe baza cererii şi a înscrisurilor medicale transmise în acest sens, personal sau prin reprezentant legal sau convenţional cu mandat special, până la finalizarea procedurii de acordare sau, după caz, de redobândire a cetăţeniei. Cererea adresată Comisiei privind eliberarea certificatului de cetăţenie poate fi  formulată în termen de un an de la data luării la cunoştinţă a termenului de depunere a jurământului de credinţă. Nedepunerea  cererii în termenul de un an atrage încetarea  efectelor ordinului ministrului justiţiei de acordare sau de redobândire a cetăţeniei române.”

	 .......................................

	       10.    Nemodificat
	

	15.
	       11. Alineatele 1, 3 şi 4  ale articolului 21 vor avea următorul cuprins:

        „Art.21.-  Dovada cetăţeniei române se face cu buletinul de identitate sau, după caz, cu cartea de identitate, paşaportul ori  cu certificatul prevăzut la art.19 alin.4. În caz de nevoie, la cerere, Comisia va elibera o adeverinţă de atestare a statutului de cetăţean român.

........................................................
       În cazul în care copilul este înscris în paşaportul unuia dintre părinţi sau, după caz, în buletinul de identitate, dovada cetăţeniei se face cu oricare dintre aceste acte.

  Dacă  dovada cetăţeniei copilului până la vârsta de 14 ani nu se poate face potrivit alin.3, dovada se va  putea face cu  certificatul eliberat de serviciul public comunitar de evidenţă a persoanelor sau, după caz, de ofiţerul de stare civilă.”
	 .....................................
	        La articolul I punctul 11, alineatele 1, 3 şi 4 ale articolului 21 se modifică şi vor avea următorul cuprins:

         Art.21.-  Dovada cetăţeniei române se face cu buletinul de identitate sau, după caz, cu cartea de identitate, paşaportul ori  cu certificatul prevăzut la art.19 alin.4.

..........................................
         Nemodificat

       Nemodificat

       Autor:Comisia Juridică


	      Se elimină teza a doua  de la alin.1 pentru claritate şi rigoare.

	16.
	       12. Articolul 30 va avea  următorul cuprins:

       “ Art.30.-  Cererea de renunţare la cetăţenia română, însoţită de actele doveditoare prevăzute la art.26, se depune la secretariatul tehnic al Comisie sau la misiunile diplomatice ori oficiile consulare ale României din ţara în care solicitantul îşi are domiciliul sau reşedinţa.

   În cazul în care constată lipsa documentelor necesare soluţionării cererii, preşedintele Comisiei solicită, prin rezoluţie, completarea dosarului. În cazul în care, în termen de cel mult de 6 luni de la comunicare, nu sunt transmise actele necesare, cererea va fi respinsă ca nesusţinută.

   În cazul în care dosarul cuprinde toate documentele necesare soluţionării cererii de renunţare la cetăţenia română, preşedintele Comisiei, prin rezoluţie, dispune:

 a) publicarea, pe cheltuiala solicitantului, a extrasului cererii în Monitorul Oficial al româniei, Partea a III-a;

 b) solicitarea de relaţii de la orice autorităţi cu privire la îndeplinirea condiţiei prevăzute, după caz, la art.26 lit.a) şi b).

   Ministrul justiţiei dispune, prin ordin, aprobarea sau, după caz,respingerea cererii de renunţare la cetăţenia română, apreciind asupra raportului Comisiei prin care aceasta constată îndeplinirea sau neîndeplinirea condiţiilor prevăzute la art.26.

   Ordinul ministrului justiţiei de respingere a cererii de renunţare la cetăţenie se comunică solicitantului, prin scrisoare recomandată cu confirmare de primire.

  Ordinul poate fi atacat, în termenul de 15 zile de la data comunicării, la secţia de contencios administrative a curţii de apel dela domiciliul sau, după caz, reşedinţa solicitantului. Dacă solicitantul nu are domiciliul sau reşedinţa în România, ordinal poate fi atacat, în acelaşi termen, la secţia de contencios administrativ a Curţii de Apel Bucureşti. Hotărârea curţii de apel este definitivă şi irevocabilă.

  Pierderea cetăţeniei române prin renunţare are loc la data publicării în Monitorul Oficial  al României, Partea I, a ordinului ministrului justiţiei de aprobare a renunţării la cetăţenie. 

  Dovada renunţării la cetăţenia română se face cu adeverinţa eliberată de secretariatul Comisiei, pentru persoanele cu domiciliul în România, ori de misiunile diplomatice sau oficiile consulare ale României, pentru persoanele cu domiciliul sau  reşedinţa în străinătate, pe baza ordinului ministrului justiţiei de aprobare a cererii de renunţare la cetăţenia română, publicat în Monitorul Oficial al României, Partea I.”


	   .......................................
	       12. Nemodificat
	

	17.
	        13.  Articolul 31 va avea următorul cuprins:

„ Art.31.- Orice autoritate sau persoană care are cunoştinţă de existenţa unui motiv pentru retragerea cetăţeniei române poate sesiza, în scris, Comisia, avînd obligaţia să prezinte dovezile de care dispune.

    Preşedintele Comisiei stabileşte, prin rezoluţie, termenul la care se va dezbate sesizarea de retragere, dispunând totodată:

a) solicitarea punctului de vedere al autorităţilor competente cu privire la îndeplinirea  condiţiilor legale privind retragerea cetăţeniei;

 b) invitarea persoanei care a formulat sesizarea, precum şi a oricărei persoane care ar putea da informaţii utile soluţionării cererii;

 c) citarea persoanei în cauză la domiciliul cunoscut sau, dacă aceasta nu se cunoaşte, prin publicarea citaţiei în Monitorul Oficial al României, Partea a III -a. Citarea persoanei are loc cu cel puţin 6 luni înainte de termenul fixat pentru dezbaterea sesizării.

   La termenul stabilit pentru dezbaterea sesizării, Comisia verifică îndeplinirea  condiţiilor necesare retragerii cetăţeniei române. Aceasta audiază persoanele citate potrivit alin.2 lit.b), precum  şi persoana în cauză. Lipsa persoanei legal citate nu împiedică desfăşurarea  procedurilor de retragere a cetăţeniei române.

   În cazul în care constată îndeplinirea  sau, după caz, neîndeplinirea  condiţiilor legale de retragere a cetăţeniei române, Comisia va propune ministrului justiţiei, printr-un raport motivat, aprobarea  retragerii cetăţeniei române sau, după caz, respingerea sesizării.  

  Ministrul justiţiei, constatând îndeplinite condiţiile prevăzute de lege, emite  ordinul de retragere a cetăţeniei române, respectiv de respingere a sesizării de retragere a cetăţeniei, în cazul în care constată neîndeplinirea  condiţiilor prevăzute de lege.

  Ordinul ministrului justiţiei de admitere sau de respingere a sesizării de retragere a cetăţeniei se comunică persoanei în cauză, precum şi persoanei care a făcut sesizarea, prin scrisoare recomandată cu confirmare de primire.

  Ordinul poate fi atacat, în termen de 15 zile de la data comunicării, la secţia de contencios  administrativ a curţii de apel de la domiciliul sau, după caz,  reşedinţa solicitantului. Dacă solicitantul nu are domiciliul sau reşedinţa în România, ordinul poate fi atacat, în acelaşi termen, la secţia de contencios administrativ a Curţii de Apel Bucureşti. Hotărârea curţii de apel este definitivă şi irevocabilă.

  Pierderea cetăţeniei române prin retragere are loc la data publicării în Monitorul Oficial al României, Partea I, a ordinului ministrului justiţiei de aprobare a retragerii cetăţeniei române.”


	.........................................
	        13.  Nemodificat

	

	18.
	      14. Articolele 32, 33 şi 371  se abrogă.


	....................................
	        14. Nemodificat
	

	19.
	        Art.II. -  Cererile de acordare, redobândire sau de pierdere a cetăţeniei române avizate de către Comisia pentru constatarea  condiţiilor de acordare a cetăţeniei, prevăzută de Legea cetăţeniei române nr.21/1991, republicată, cu modificările şi completările ulterioare, până la data publicării în Monitorul Oficial al României, Partea I, a prezentei ordonanţe de urgenţă vor urma procedura stabilită de această lege.

   Cererile de acordare, redobândire sau de pierdere a cetăţeniei române depuse ori înregistrate până la data publicării prezentei ordonanţe de urgenţă în Monitorul Oficial al României, Partea I, dar neavizate de Comisia pentru constatarea  condiţiilor de acordare a cetăţeniei, potrivit prevederilor Legii nr.21/1991, republicată, cu modificările  şi completările ulterioare, se transferă de la Comisia pentru constatarea  condiţiilor de acordare a cetăţeniei la Comisia pentru cetăţenie, iar soluţionarea cererilor se va face în cadrul Comisiei pentru cetăţenie, potrivit procedurilor cuprinse în  prezenta ordonanţă de urgenţă.


	....................................
	        Art.II. - Nemodificat 
	.

	20.
	...................
	      ................................
	         După articolul II se introduce un nou articol II1 , cu următorul cuprins: 
Art.II1 . În termen de 60 de zile calendaristice de la intrarea în vigoare a prezentei legi, prin norme elaborate de Ministerul Justiţiei, se stabilesc drepturile şi obligaţiile membrilor Comisiei pentru Cetăţenie, precum şi regimul de  lucru al acestora. 
    Autor: deputat Petre Străchinaru
	       Pentru buna funcţionare administrativă a Comisiei se introduce un nou articol după art.II, art.II1 .

	21.
	       Art.III.- Legea cetăţeniei române nr.21/199, republicată în Monitorul Oficial al României, partea I, nr.98 din 6 martie 2000, cu modificările şi completările ulterioare, precum şi cu modificările aduse prin prezenta ordonanţă de urgenţă, va fi republicată, după aprobarea prin lege a acesteia,  dându – se textelor o nouă numerotare.
	 .....................................
	       Articolul III se modifică şi va avea următorul cuprins:

        Art.III.- Legea cetăţeniei române nr.21/199, republicată în Monitorul Oficial al României, partea I, nr.98 din 6 martie 2000, cu modificările şi completările ulterioare, precum şi cu modificările aduse prin prezenta ordonanţă de urgenţă, se va republica, în Monitorul Oficial al României, Partea I, după aprobarea prin lege a acesteia,  dându – se textelor o nouă numerotare.

   Autor: deputat Petre Străchinaru
	       Articolul III, se  modifică pentru acurateţe legislativă.

	22.
	         Art.IV. – Litera  n)  a articolului 11 din Legea nr.90/2001 privind organizarea şi funcţionarea  Guvernului României şi a ministerelor, publicată în Monitorul Oficial al României, partea I, nr.164 din 2 aprilie 2001, cu modificările şi completările ulterioare, se abrogă.
	  ......................................
	        Atr.IV. Nemodificat
	


ANEXA  nr.2

                                       A M E N D A M E N T E    R E S P I N S E:
	Nr.

crt.
	              Text  iniţial


	 Amendamentul propus şi

autorul acestuia
	    I. Motivaţia propunerii

    II. Motivaţia respingerii


	Camera decizională

	1.
	Art.21.-  Dovada cetăţeniei române se face cu buletinul de identitate sau, după caz, cu cartea de identitate, paşaportul ori  cu certificatul prevăzut la art.19 alin.4. În caz de nevoie, la cerere, Comisia va elibera o adeverinţă de atestare a statutului de cetăţean român.

	Art.21.-  Dovada cetăţeniei române se face cu buletinul de identitate sau, după caz, cu cartea de identitate, paşaportul ori  cu certificatul prevăzut la art.19 alin.4. La cerere, după verificare, Comisia poate elibera o adeverinţă de atestare a statului român, dar numai persoanelor care au dobândit sau redobândit cetăţenia română în temeiul dispoziţiilor art.8, respectiv art.10 alin. (1) şi 101  din Legea nr.21/1991 modificată şi completată, persoane cărora Comisia le-a eliberat certificatul de cetăţenie de către Ministerul Justiţiei, în temeiul art.19 alin. (4) şi alin. (6), dar din diverse motive nu le mai deţin şi nici nu pot face dovada cetăţeniei române în condiţiile art.21 alin.(1) din Legea ne.21/19991.   
         Autor: deputat Liana Dumitrescu


	     1. Pentru  atestarea cetăţeniei române  persoanelor care au  dobândit sau au redobândit cetăţenia română, dar care, deşi le-a fost eliberat certificatul, din diverse motive nu le mai deţin şi nici nu pot face dovada cetăţeniei române. 

       2. Prin vot, Comisia a respins textul propus, considerând că textul iniţial este acoperitor.

	 Camera Deputaţilor

	2.
	         Art.21.-  Dovada cetăţeniei române se face cu buletinul de identitate sau, după caz, cu cartea de identitate, paşaportul ori  cu certificatul prevăzut la art.19 alin.4. În caz de nevoie, la cerere, Comisia va elibera o adeverinţă de atestare a statutului de cetăţean român.

........................................................
  În cazul în care copilul este înscris în paşaportul unuia dintre părinţi sau, după caz, în buletinul de identitate, dovada cetăţeniei se face cu oricare dintre aceste acte.

  Dacă  dovada cetăţeniei copilului până la vârsta de 14 ani nu se poate face potrivit alin.3, dovada se va  putea face cu  certificatul eliberat de serviciul public comunitar de evidenţă a persoanelor sau, după caz, de ofiţerul de stare civilă.
	      Art.21.-  Dovada cetăţeniei române se face cu buletinul de identitate sau, după caz, cu cartea de identitate, paşaportul ori  cu certificatul prevăzut la art.19 alin.4. 

......................................................
      În cazul în care copilul este înscris în paşaportul unuia dintre părinţi sau, după caz, în buletinul de identitate, dovada cetăţeniei se face cu oricare dintre aceste acte.

       Autor: deputat Liana Dumitrescu
	      1. Textul alin. (4) nu mai este necesar  şi, care atare, se impune eliminarea.     

        2. Prin vot, Comisia a respins  propunerea de eliminare, considerând că textul iniţial este acoperitor.
	Camera Deputaţilor

